అంతర్జాతీయ టెన్నిస్ హాల్ ఆఫ్ ఫేమ్

**అంతర్జాతీయ టెన్నిస్ హాల్ ఆఫ్ ఫేమ్** అమెరికా, రోడ్ ఐలాండ్‌లోని న్యూపోర్ట్‌లో ఉంది. ఇది టెన్నిస్ క్రీడకు చెందిన ఆటగాళ్లను, ఇతర సహకారులనూ సత్కరిస్తుంది. గతంలో న్యూపోర్ట్ క్యాసినో ఉండిన ఈ కాంప్లెక్స్‌లో ఒక మ్యూజియం, 13 గ్రాస్ టెన్నిస్ కోర్టులు, మూడు ఇండోర్ టెన్నిస్ కోర్టులు, మూడు అవుట్‌డోర్ హార్డ్ కోర్టులు, ఒక గ్రీన్ క్లే కోర్టు, ఒక *కోర్ట్ టెన్నిస్* (రియల్ టెన్నిస్) సౌకర్యం, ఒక థియేటరూ ఉన్నాయి. ఇది, ప్రపంచవ్యాప్తంగా టెన్నిస్ క్రీడను సంరక్షించడం, ప్రోత్సహించడం లక్ష్యంగా ఉన్న లాభాపేక్షలేని సంస్థ.

ఈ ప్రదేశం 1881 లో ఏర్పాటైన US నేషనల్ ఛాంపియన్‌షిప్‌లకు (ఇప్పుడు US ఓపెన్ అని పిలుస్తారు) వేదికగా ఉండేది. 1976 నుండి, ఈ కాంప్లెక్స్ ప్రతి సంవత్సరం జూలైలో పురుషులు, మహిళల సంయుక్త ఈవెంట్ అయిన హాల్ ఆఫ్ ఫేమ్ ఓపెన్‌ను నిర్వహిస్తోంది.

## చరిత్ర
ఎడమ|thumb|267x267px| న్యూపోర్ట్ క్యాసినో లోపలి ప్రాంగణం, గుర్రపునాడా ఆకారపు కోర్టు, క్లాక్ టవర్, అంతర్జాతీయ టెన్నిస్ హాల్ ఆఫ్ ఫేమ్‌కు నిలయం.
హాల్ ఆఫ్ ఫేమ్ అండ్ మ్యూజియం న్యూపోర్ట్ క్యాసినోలో ఉంది. దీనిని 1879లో జేమ్స్ గోర్డాన్ బెన్నెట్ జూనియర్, సంపన్న న్యూపోర్ట్ వాసుల కోసం వేసవిలో ఒక ప్రత్యేకమైన రిసార్టుగా ప్రారంభించాడు. దీనిని చార్లెస్ మెక్‌కిమ్, ఇంటీరియర్‌లను చేసిన స్టాన్‌ఫోర్డ్ వైట్‌తో కలిసి రూపొందించాడు. విక్టోరియన్ షింగిల్ స్టైల్ వాస్తు శైలిలో దీన్ని నిర్మించారు. 1881 లో క్యాంపస్ తూర్పు చివరలో రియల్ టెన్నిస్ కోర్టు (నేషనల్ టెన్నిస్ క్లబ్‌ ఉంది), క్యాసినో థియేటర్లను నిర్మించారు. ఆరు నెలల తర్వాత, 1880 జూలై 1 న దీన్ని ప్రారంభించారు. త్వరలోనే ఇది న్యూపోర్ట్ వాసులకు ఫ్యాషన్ వేదికగా మారింది.

యునైటెడ్ స్టేట్స్ లాన్ టెన్నిస్ అసోసియేషన్ 1881లో న్యూపోర్ట్ క్యాసినోలో తన మొదటి ఛాంపియన్‌షిప్‌లను నిర్వహించింది. ఈ కార్యక్రమం 1914 వరకు ఏటా జరిగేది. ఆ సమయానికి ఈ రిసార్టులో టెన్నిస్, కీలక ఆకర్షణగా మారింది. మొదటి ప్రపంచ యుద్ధం సమయంలో ఈ ఛాంపియన్‌షిప్‌ను నిలిపివేసారు.

కానీ 1950 ల నాటికి పర్యాటక ప్రాధాన్యతలు మారడంతో, ఈ రిసార్టు ఆర్థికంగా ఇబ్బందుల్లో పడింది. ఆధునిక రిటైల్ వ్యాపార స్థలం ఏర్పాటు చేసేందుకు దీనిని కూల్చివేసే ప్రమాదం ఏర్పడింది. కానీ ఆ భవనాన్ని న్యూపోర్ట్ వాసులైన జిమ్మీ కాండీ వాన్ అలెన్‌లు కొనుగోలు చేసి కాపాడారు. స్వయంగా క్రీడాకారుడైన జిమ్మీ వాన్ అలెన్, 1954 లో ఈ క్యాసినోలో నేషనల్ టెన్నిస్ హాల్ ఆఫ్ ఫేమ్ అండ్ మ్యూజియంను స్థాపించాడు. టెన్నిస్ మ్యాచ్‌లు, మ్యూజియంల మేలు కలయిక ఈ భవనాన్ని కాపాడింది.

## మ్యూజియం
thumb|270x270px| బెల్లేవ్ అవెన్యూ వైపు ఎదురుగా ఉన్న ఆర్కేడ్ ఆఫ్ ది అంతర్జాతీయ టెన్నిస్ హాల్ ఆఫ్ ఫేం.
12 వ శతాబ్దం నుండి ఆధునిక కాలం వరకు టెన్నిస్ క్రీడ చరిత్రను ఈ మ్యూజియం వివరిస్తుంది. మ్యూజియం శాశ్వత సేకరణల్లో ఆధునిక, చారిత్రిక టెన్నిస్ పరికరాలు, లలిత కళ, అలంకార కళలు, హాల్ ఆఫ్ ఫేం సభ్యుల నుండి క్రీడలోని ఇతర ముఖ్యమైన వ్యక్తుల వరకూ, వారికి చెందిన కళాఖండాలు, ట్రోఫీలు, వస్త్రాలు, దుస్తులు, ఎఫెమెరా, ఫర్నిచర్‌లతో సహా సుమారు 30,000 వస్తువులు ఉన్నాయి. మ్యూజియం లోని ఇన్ఫర్మేషన్ రీసెర్చ్ సెంటర్ (IRC) లో 5,000 పుస్తకాలు, 3,000+ ఆడియో-విజువల్ మెటీరియల్స్, పది లక్షల అపిచిలుకు ఫోటోగ్రాఫిక్ చిత్రాలు, మ్యాగజైన్‌లు, కార్యక్రమాలు, పత్రికలు, బ్లూప్రింట్‌లు, ఆర్కైవల్ మెటీరియల్‌లు ఉన్నాయి. మ్యూజియం లోని 1200 చదరపు మీటర్ల స్థలంలో ప్రదర్శనగా ఉంచారు. ఈ మ్యూజియంలో అనేక డిజిటల్ ప్రదర్శనలు కూడా జరుగుతాయి.

మ్యూజియం లోని ప్రదర్శన స్థలాలను దాదాపు పూర్తిగా పునరుద్ధరించి, 2015 మేలో తిరిగి ప్రారంభించారు.
## ఇన్ఫోసిస్ హాల్ ఆఫ్ ఫేమ్ ఓపెన్
జూలైలో జరిగే ఇన్ఫోసిస్ హాల్ ఆఫ్ ఫేమ్ ఓపెన్‌తో సహా అనేక టోర్నమెంట్‌లను హాల్ ఆఫ్ ఫేమ్ నిర్వహిస్తుంది. ఇన్ఫోసిస్ హాల్ ఆఫ్ ఫేమ్ ఓపెన్ అనేది US ఓపెన్ సిరీస్‌లో భాగం. అలాగే పురుషుల ATP వరల్డ్ టూర్‌లో భాగంగా జరిగే ఈ టోర్నమెంటు ఉత్తర అమెరికాలో జరిగే ఏకైక గ్రాస్ కోర్ట్ పోటీ. అంతర్జాతీయ టెన్నిస్ హాల్ ఆఫ్ ఫేమ్‌లో వాన్ అలెన్ కప్ కోసం పోటీ పడటానికి అగ్రశ్రేణి పురుష ఆటగాళ్ళు వింబుల్డన్ నుండి నేరుగా న్యూపోర్ట్‌కు వస్తారు. గత ఛాంపియన్లలో అమెరికన్లు జాన్ ఇస్నర్ (4× హాల్ ఆఫ్ ఫేమ్ ఓపెన్ ఛాంపియన్), మార్డీ ఫిష్, రెండుసార్లు ఛాంపియనైన ఫ్రాన్స్‌కు చెందిన ఫాబ్రిస్ శాంటోరో, ఆస్ట్రేలియాకు చెందిన లేటన్ హెవిట్ ఉన్నారు. టోర్నమెంటు సమయంలో, కొత్త టెన్నిస్ హాల్ ఆఫ్ ఫేమర్స్‌ను కుటుంబం, స్నేహితులు, అభిమానులు, టెన్నిస్ హాల్ ఆఫ్ ఫేమ్ లోని తోటి సభ్యుల సమక్షంలో అధికారికంగా చేర్చుకుంటారు.
దస్త్రం:ITHF_Arcade_1.jpg|alt=International Tennis Hall of Fame| అంతర్జాతీయ టెన్నిస్ హాల్ ఆఫ్ ఫేమ్
దస్త్రం:ITHF_courtyard.jpg|alt=International Tennis Hall of Fame| అంతర్జాతీయ టెన్నిస్ హాల్ ఆఫ్ ఫేమ్
దస్త్రం:ITHF_front_lawn_courts.jpg|alt=Front Lawn courts with indoor tennis club and outdoor hard courts in background.| ఇండోర్ టెన్నిస్ క్లబ్, అవుట్‌డోర్ హార్డ్ కోర్టుల నేపథ్యంలో ముందరి లాన్ కోర్టులు.
దస్త్రం:ITHF_clocktower_&_Fred.png|alt=International Tennis Hall of Fame (Fred Perry sculpture in foreground)| అంతర్జాతీయ టెన్నిస్ హాల్ ఆఫ్ ఫేమ్ (ముందు భాగంలో ఫ్రెడ్ పెర్రీ శిల్పం)


## సభ్యులు
టెన్నిస్ హాల్ ఆఫ్ ఫేమ్‌లో చోటు సంపాదించడం, టెన్నిస్‌ క్రీడాకారులకు లభించే అత్యున్నత గౌరవం. ఆటగాడు ఇది టెన్నిస్ చరిత్రలో నిలిచిపోయే, చారిత్రికమైన విజయాలను ఇది ప్రతిబింబిస్తుంది. టెన్నిస్ హాల్ ఆఫ్ ఫేమ్‌లోకి ప్రవేశించడానికి ఏడు దశల ప్రక్రియ ఉంటుంది. ఒక క్రీడాకారుడు లేదా సహకారిని చేర్చుకోవడానికి ఎవరైనా నామినేట్ చేయాలి. ఆపై జాతీయ ఎన్‌ష్రైన్‌మెంట్ కమిటీ వారి అర్హతను సమీక్షిస్తుంది. వారు అర్హులో కాదో నిర్ణయించిన తర్వాత, నామినీని ఓటర్లు పరిగణనలోకి తీసుకుంటారో లేదో కమిటీ సమీక్షిస్తుంది. సమీక్ష తర్వాత, ఓటింగ్ ప్రారంభమవుతుంది; గ్రూప్ వోటింగు, ఫ్యాన్ ఓటింగు రెండూ జరుగుతాయి. నామినీ అధికారిక ఓటింగ్ గ్రూప్ ఫలితం నుండి కనీసం 75% గానీ, లేదా అధికారిక ఓటింగ్ గ్రూప్ ఫలితంతో పాటు ఫ్యాన్ ఓటు ద్వారా సంపాదించే బోనస్ శాతంతో కలిపి 75% లేదా అంతకంటే ఎక్కువ పొందాల్సి ఉంటుంది. ఓట్లను ఒక స్వతంత్ర అకౌంటింగ్ సంస్థ లెక్కిస్తుంది. ప్రవేశాన్ని జనవరిలో ప్రకటిస్తారు. కొత్తవారిని జూలైలో అంతర్జాతీయ టెన్నిస్ హాల్ ఆఫ్ ఫేమ్‌లోకి చేర్చుకుంటారు.

### ఆటగాళ్ళు

* ***గమనిక''': దక్షిణాఫ్రికాకు చెందిన బాబ్ హెవిట్ 1992లో టెన్నిస్ హాల్ ఆఫ్ ఫేమ్‌లోకి ప్రవేశించాడు గానీ 2012 లో నిరవధికంగా సస్పెండయ్యాడు. 2016 లో పిల్లలపై లైంగిక నేరాలకు పాల్పడినట్లు నిర్ధారణయ్యాక అతన్ని హాల్ నుండి బహిష్కరించారు.''</small>
===ప్లేయర్ category===




<small>****note**' *-  [[Bob Hewitt]] of South Africa was inducted into the Tennis Hall of Fame in 1992, but he was suspended indefinitely in 2012 and expelled from the Hall in 2016 after being convicted of child sexual offences.*

### తోడ్పడినవారు

### జాతీయతలు

## ఇవి కూడా చూడండి

* టెన్నిసియం
* మహిళలను సత్కరించే క్రీడా అవార్డుల జాబితా

## మూలాలు

వర్గం:Coordinates on Wikidata